
PROCEMIUM. 

Quum  bene  perspexissem  omnem  disputa- 
tionem,  quae  ad  nervos  spectat,  aeque  mag- 
ni  momenti  et  difficilem  esse,  fateor  me  diu 
ancipitem  haesisse  an  Par  Quintum  Nervo- 
rum  deligerem,  de  quo  in  Inaugurali  meo 
Tentamine  scriberem :  ea  autem  mentem 
impulerunt  ut  ita  facerem  ;  mihi  ineunti 
etiam  medicinae  studium  magnopere  per- 
suasum  fuit  cognitionem  anatomiae  plenam 
quasi  fundamentum  esse,  in  quo  solo  me- 
dicus  Rationalis  opus  suum  erigere  debet : 

dein  etiamsi  singulas  corporis  partes  cogno- 
scere  eum  oporteat,  nemo,  ut  opinor,  non 
confitebitur  aeque  magni  interesse  genus 
nervosum  compertum  habere  atque  ullam 
totius  compagis  corporis  partem  :  quin  et 
fortasse  pluris  interesse  licebit  dicere,  quip- 
pe  eo  et  phaenomenis  quae  ostendit  bene 
notis,  morborum  causas  repetere  et  indicio- 
rum  rationes  aperire  possimus  (ut  consen- 
sus  partium  omittam)  ubi  si  ea  notitia  dees- 
set,  omnia  obscura  deliteant :  denique  repe- 
rio  disputationes  hujusmodi  non  ita  saepe 
de  rebus  anatomicis  scribi ;  contra  de  sin- 
gulis  fere  rebus  aliarum  medendi  scientiae 
partium  etiam  atque  etiam  agi  solere. 

Ex  eo  quod  dixi  aliquis  putet  melius 
proposito  convenisse  si  deligissem  aut  par 
vagum  aut  nervum  sympatheticum  mag- 
num,  de  quo  hic  agatur ;  quoniam  horum 
utrumque  cum  organis  summi  momenti 
nexum  arctissimum  habet.  Sed  de  illo  auc- 
tores  plurimum  nuper  disceptarunt,  et  de 
hoc  nunquam  non  verba  faciunt :  dein  judi- 
candumforte  erit  non  fieriposse  ut  is,qui  satis 

nervum  quintum  sciat,  alium  ullum  admo- 
dum  ignoret.  Profitendum  quoque  est  ner- 
vum,  de  quo  acturus  sum,  ad  se  potissi- 
mum  hoc  tempore  animum  attrahere  prop- 
ter  experimenta,  quae  spectatissimus  meus 
praeceptor  celeb.  C.  Bell  nuper  instituit  et 
ea  quae  ille  de  eodem  reperit. 

Principio  autem  non  alienum  forte  erit, 
paucis  disserere  de  generali  nervorum  fabri- 
ca,  et  quasdam  ex  opinionibus  meminisse, 
quae  prolatae  fuerunt,  de  modo  quo  mune- 
ribus  suis  funguntur.  Ex  antiquissimis  est 
opinio  eorum  qui  putant  nervos  tubos  esse, 
qui  aliquid  vehunt,  quod  alii  spiritum,  alii 
aetherem,  alii  denique  auram  electricam  aut 
galvanicam  esse  crediderunt ;  et  per  id  ar- 
bitrantur  omnia  phaenomena,  quae  ad  ner- 
vos  attinent,  effici :  pro  ductibus  cerebri 
quidem  ab  horum  quibusdam  habentur  et 
ipsum  cerebrum  pro  glandula,  quae  hanc  te- 
nuem  subtilissimamque  secretionem  sup- 
peditet.  Antiquissima  quidem  opinio  est 
cerebrum  glandulam  esse  quae  secernat ; 
repeti  enim  potest  usque  ad  Hippocratis 

tempora.  Altera  opinio  recentior  orta  est, 
quam  qui  sustinent,  putant  nervos  esse 
chordas  tensas  vi  resiliendi  praeditas  quae 
vibratione  aut  contractione  effectus  su- 
os  praestant.  De  his  opinionibus  pluri- 
ma  agitata  fuerunt ;  et  ii,  qui  utramque 
sustinuerunt,  plura  argumenta  protulerunt, 
ex  quibus,  ut  credunt,  pateat  modos,  quos 
*  finxerant,  apte  ad  rem  propositam  accom- 

modatos  esse.  Alii  scilicet  se  compertum 
habere  putaverunt  tubos  idoneos  esse  ad 
vim  nervosam  vehendam ;  alii  contra  con- 
tenderunt  chordam  tensam  vibrationibus 
suis  optime  ad  id  convenire.  Inter  pleros- 
que,  ut  credo,  anatomicos  et  physiologos 
hodie  constat  eam  nervorum  structuram  ve- 
ram  esse  quam  clarissimus  Dr.  Monro  pa- 
ter  et  celeb.  C.  Bell  tam  scite  aperuerunt. 

Credunt  autem  nervum  ex  plurimis  fila- 
mentis  constarequorum  materia  interfluidam 
et  solidam  media  est,  albida  et  opaca  est  et 
haudcerebroabsimilis;  nullam  se  contrahendi 
aut  resiliendi  vim  habere  videtur  :  haec  fila- 
menta  exigua  non  recta  aut  parallcla  intcr  sc 

tendere,  quod  parum  diligenter  scrutanti 
appareret,  sed  huc  illuc  voluta  esse,  ita  ut 
filum  e  tibiali  tractum  maxime  referant. 
Nervi  autem  tribus  cinguntur  membranis, 
quarum  una  vasculis  referta,  mollis,  tenera 
sese  insinuat  inter  filamenta,  et  sanguifera 
vasa  sustinet,  quae  piae  matri  collata  est, 
quin  et  cum  hac  membrana  continua  esse 
dicitur :  altera  tenuis  et  densa  tunicae 
arachnoideae  *  similis  est,  et  tertia  quae 
fascia  externa  est,  durae  matri  respondet.  f 
Hac  pulchra  conformatione  summus  opifex 
efflcit  ut  pars,  quae  per  se  dotibus,  quibus 
opus  est,  caret,  ad  corporis  positum  sese  ac~ 


*  Quibusclam  pereuiuletuv  tunlcam  arar.knoiflram  non 

e  cranio  exire  simul  cum  ullis  ex  nervis  ideoque  his  cunc- 
tis  perforari,  et  nervum  opticum  solum  dura  matre  extra 
calvariam  obtectum  esse. — Vide  Gordok.  Anat.  p.  168- 
9.    R-ees'  Cyclop.  Tom.  V.  Art.  Brain. 

+  His  membranis  quidam  addunt  quartum,  quam  Neu- 
rilema  appellant ;  an  ea  autem  membrana  distincta,  an 
quicquam  aliud  quam  pia  mater  continuata  ?  Reil  Exer- 
cit.  Anatom.  Fascic.  Prim.    Monho^s  Anat.  p.  101. 
Fyf.e's  Anat.  p.  174.    Gordon's  Anat.  p.  196-8. 


6  DE  QUINT0  NERVOItUM  PAKI. 

comodet:  quod  quidem  fit  ob  conforma- 
tionem,  quam  jam  exposui,  nec  propter* 
ullam  contractionis  vim  quae  nervis  inest. 

Quanquam  autem  haec  nervorum  struc- 
tura  plerisque  f  probabilis  videtur,  non  ideo 
patet  quae  sit  vis  nervosae  natura  et  quo- 
modo  per  corpus  transmittatur :  Multa  ex- 
perimenta  commoda  nuper  instituta  fue- 
runt,  eo  consilio,  ut  appareat  vim  galvanis- 
mi  ejusdem  aut  similis  naturae  esse :  cui 
quidem  haud  absimilis  videtur ;  vi  saltem 
galvanismi  nervi  ita  afficiuntur  ut  quibus- 
dam  ex  muneribus  sibi  attributis  fungan- 
tur,  ubi  sine  ejus  ope  nihil  tale  efficere  po- 
tuissent.  $     Attamen  de  hac  re  multum 


*  Monro's  Nerv.  Syst.  p.  55,  58,  59.  Bells  Anat. 
p.  567-8.    FYFE'sAnat.  p.  174. 

f  Non  me  fugit  aliquas  hanc  fibrarum  ncrvosarum 
dispositionem  admittere  nolle,  an  hi  tamen  eam  rem 
magis  in  aperto  posuerunt  ?  minime  vero  sicut  mihi  vi- 
detur. 

X  M.  Le  Gallois  Exper.  sur  le  Principe  de  la  Vie, 
&c.   W.  Philip.  Vit.  Funct. 

adhuc  ambigitur*,  et  verisimile  est,  ut  qui- 
busdam  praeclaris  philosophis  et  physiolo- 
gis  persuasum  est,  nunquam  fore  ut  pro 
comperto  habeatur  quomodo  nervi  suis  mu- 
neribus  fungantur.  Scimus  nervos  certis 
muneribus  fungi,  quod  forte  nobis  sat  est, 
nec  fortasse  dabitur  unquam  quidquam  am- 
plius  de  iis  attingere. 

Sed  non  deterrendum  aut  prohibendum 
est  ne  omnibus  modis,  quantum  fas  sit,  uta- 
mur  ut  naturam  hujus  rei  mysticae  aperia- 
mus  ;  quam  comperire  tantum  interest.  Sed 
quum  controversiae  hujusmodi  non  consilio 
hujus  Tentaminis  convenirent,  ad  rem  pro- 
positam  transeundum  est. 

DE  Q UlNTl  PARlS  NERVORUM  ORIGINE. 

Nervus  Willisii  Quintus,  sive  trige- 
minus,  eorum  qui  a  cerebro  oriuntur  maxi- 


*  Quart.  Jour.  Koy.  Inst,  of  Great  Brit.  No.  15, 
p.  72 ;  No.  17,  P.106j  No.l8,  p.  251  j  No.20,p.292; 
No.  2J,  p.  40  j  No.  22,  p.  320 ;  No.  23,  p.  17. 

mus  est,  et  *  hinas  habet  origines :  quarum 
altera  anterior,  tenuior,  et  aliquantum  ele- 
vata  a  fibris  pontis  varolii  transversis  ini- 
tium  trahit ;  altera  posterior,  et  crassior  ori- 
tur  ab  anteriore,  et  ima  cruris  cerebelli 
parte,  ubi  procedit  ut  partem  tuberis  an- 
nularis  constituat :  hae  duae  portiones  inter 
se  tela  cellulosa  committuntur,  interveni- 
ente  tamen  sulculo,  in  quo  haud  raro  arteria 
exigua  serpit:  nervus  figura  plana  haud  absi- 
milis  vermi  taeniae  deorsum  et  antrosum 
tendit,  inter  laminas  venit  durae  matris, 
quam  penetrat  ad  punctum  anterius  portio- 
nis  petrosae  ossis  temporis  paulo  infra  tento- 
rium,  ubi  plexum  planum,  et  inaequalem 
efiicit,  qui  ut  fertur,  ex  quinquaginta  fasci- 
culis  et  amplius  constat,  cui  nomen  ganglion 
Casserianum  sive  semilunare  inditum  est. 
Hic  loci  adeo  arcte  cum  fibris  durae  matris 


*  Santorinus.  "Wrisberg  de  Nerv.Quint.  ScaRpa 
Anat.  Anotat.  p.  107.  Soemmerring.  Bell's  Anal. 
Vol.  II.  p.  478.  Phil.  Trans.  Roy.  Soc.  of  Lond.  1821, 
p.  409.    Rees'  Cyclop.  Tora.  XXIV.  Art.  Nerv. 

densis  connectitur,  ut,  nisi  fallor,  hactenus 
incertum  est  utrum  necne  haec  membrana 
nervos  inde  accipiat.  Quanquam  filamenta 
ex  quibus  nervus  constat  haud  ita  difficulter, 
usque  ad  hunc  locum,  diducere  licet,  hic  ta- 
men  adeo  implexa  et  quasi  irretita  fiunt  ut 
eorum  dissectio  non  nisi  cum  magno  nego- 
tio  perficiatur,  eorum  autem  nonnulla  non, 
ut  videtur,  in  illud  ganglion  intrant.  Ner- 
vus  ad  hunc  locum  haud  parum  auctus, 
subflavo,*  rubicundo,  autmixto  colore  f,  est, 
et  materiae  portio  figura  semilunari,  qualis 
in  gangliis  conspicitur,  per  eum  transversa 
tendit,  quae  puncto  anteriore  petrosae  ossis 
temporis  portionis,  et  parte  ossis  sphenoidei, 
prope  terminum  sinus  cavernosi  exteriorem, 
,nititur.  Ab  hoc  ganglio  Casseriano  sive  se- 
milunari  exiguntur  tres  magnae  portiones  ; 
primum  nempe  sive  ophthalmica,  secunda 
sive  maxillaris-superior,  et  tertia  sive  maxil- 
laris-inferior. 


*  Monho's  Nerv.  Syst.  p.  59. 
f  Bjeli/s  Anat.  Tom.  II.  p.  488. 
B 

DE  GANGLIIS  IN  UNIVERSUM. 

QuuMvariae  sunt  sententiae  degangliorum 
muneribus,  utile  sit  harum  nonnullas  hoc  lo- 
co  exponere.  Antiquissima  opinio,  nisi  fal- 
lor,  eorum  erat  qui  ea  vim  nervorum  inter- 
cipere  et  sistere  arbitrantur.  *  Meckel 
placuit  ea  tribus  inservire  functionibus,  pri- 
mo,  ut  nervum  exiguum  in  plures  tenuiores 
dividerent,  dein  ut  nervi  commodius  ad  par- 
tes  diversas  adirent,  denique  in  unum  mag- 
num  nervum  plures  tenuiores  conjungerent. 

His  conjecturis  nemo,  ut  opinor,  hodie  as- 

sentitur. 

Aliis  persuasum  est  ea  non  alio  usu  ac  ce- 
rebrum  quasi  receptacula  sive  fontes  poten- 
tiae  nervosae  essef.    Doctor  Johxstone, 

*  Mem.de  1'Acad.  des  Scien.  a  Berlin,  Tom.V.  p.96, 
t  Winslow  Exposit.  Anat.  Traite  des  Nerfs,  p.  364. 
Lecat  Traite  de  1'Exist.  de  la  Nat.  a  Berlin  1765,  p.  225. 
— PeffingeR    de   Structura  Nervorum  Argentorati, 
1782,  Sect,  1.  §  34.— Winterl  Nov.  Inflam.  Theria, 
Vienna,  1767,  Cap.  5.  p.  154. — Johnstoneoii  the  Use  of 
Ganglions,  1771. 

judicabat  ganglia,  etsi  vim  suam  a  cerebro 
et  meclulla  spinali  traherent,  ea  tamcn  esse 
ut  per  aliquod  tempus  potentiam  edant,post- 
quam  eorum  nexus  cum  his  partibus  inter- 
clusus  esset  *.  Huj  us  sententiae  pars  posteri- 
or  ei  in  mentem  venisse  ideo  vidctur,  quod 
nervorumpotentiaephaenomena  attribuebat, 
quae  a  dote  ipsis  fibris  musculosis  propria 
ex  toto  pendere  videntur.  Ille  enim  ner- 
vos  quoque  munus  habere  volebat  cordis  et 
inlestinorum  motus,in  vito  bomine,efficiendi, 
qualis  a  primis  usque  ad  ultima  vitae  tempora 
sunt.  t  Celeb.  Bichehand  quum  de  nervis 
magnis  sympatheticis  loquitur  (quos  ille 
credit  ordinem  efficere  a  nervis  cerebri  om- 
nino  diversum)  dixit  credibile  esse  hunc  ner- 
vorum  ordinem  plurimum  conferre  ad  mul- 
tos  morbos  creandos,  et  aegrotantes  sensus, 
quibus  afficiantur,  ad  plurima  eorum  ganglia 
referre,  necnon  ganglion  semilunare  mag- 
num  centrum  esse  (Vanhelmontii  Arch- 
aeum,  centrum  phrenicum  Bufeonii,  Bor-, 


*  Johnstone^s  Essays  and  Observ.  1795,  p.  85. 
f  Loc.  cit.  p.  16. 

PEU,  Bahthez,  et  Lacaze)  ad  quod  refe- 
rimus  omnes  sensus,  qui  aut  delectant  aut 
angunt,  et  cerebrum  non  nisi  mentis  et  cogir 
tationis  sedem  esse  %  Clarissimus  Bichat 
credidit  hos  nervos  esse  ordinem  nervosum 
qui  nullo  modo  a  cerebro  aut  medulla  spi- 
nali  penderet  cujus  munus  est  functiones, 
quales  ille  organicas  appellat,  regere  et  mo- 
derari;t  sed,  ut  mihi  videtur,  experimenta 
sunt,  quae  hand  dubie  priorem  hujus  sen- 
tentiae  partem  falsam  esse  ostendunt4  Ana- 
tomico  et  physiologo  jure  celeberrimo  per- 
suasum  fuit  ganglia  materiam  nervosam  se- 
cernere  substantiae  corticali  aut  cineritiae 
cerebri  similem  et  ita  alterum  potentiae  nerr 
vosae  fontem  esse,  filamenta  diversa  quae  ea 
ingrediantur  misceri  et  inter  se  conjungi, 
itaque  ramulos,  qui  ex  iis  exigantur,  conT 
stare  ex  nervis  ab  aliis  originibus  ortis,  quo, 


*Nouv.  Element.  de  Physiolog.  par  Anthelme  Ei- 
cherand,  Prolegom.  cii. 

+  Recheich.  Physiolog.  sur  la  Vie  et  la  Mort.  par 
Xav.  Bichat,  p.  555,  et  seq. 

t  VV.  P.  Vit.  Funct.  E*p.  44, 45,  54, 55,  56,  57,  58. 

consilio  nulla  pars  in  toto  a  nervis  uno  ini- 
tio  profectis  pendet,  sed  nervos  (quibus  rite 
et  aequaliter  suppeditis  aut  potius  sana  quo- 
rum  vi  corporis  animalis  salus  nititur)  ab 
originibus  variis  et  remotis  habet  ;  ex 
quo  corporis  salus,  quoties  casus  aut  mor- 
bi  acciderint,  mire  pulchreque  defendatur.  * 
Ex  opinionibus  ea  de  re  eatrum  recentissir 
ma  est  qui  putant  (quae  experimentis  niti 
videtur)  ganglia  secundum  potentiae  ner- 
vosae  centrum  esse  et  quasi  media  per  quae 
vis  cujusvis  cerebri  et  medullae  spinalis  par- 
tis  ad  ea  loca  transmittitur,  quae  eandem 
desiderare  eamque  excipere  videntur.f  Idem 
auctor,  uti  reor,  vult  vires  sanguinis  mo- 
trices  ex  gangliis  tantummodo  regi  et  gu- 
bernari.t  Has  opiniones  non  disposui  eo^ 
ordine,  quantum  ad  tempus  attinet,  quo 
prolatae  fuerunt,  sed  de  iis  prius  et  bre- 
viter  dixi,  quae  minoris  momenti  esse  vi- 


*  Monro's  Nerv.  Syst.  p.  55,  56,  57,  et  seq. 
+  Wil.  Phil.  Vit.  Func.  p.  194,  197,  250,  cap.  12. 
Art.  Inflam. 
t  Loc.  Cit.  p.  191,  197,  199. 

dentur :  hae  tres  enim  quae  proxime  posi- 
tae  sunt,  quantum  ipse  judicare  queo,  eae 
sunt  ut  summo  jure  attentionem  sibi  vin- 
dicent  cujusque,  qui  physiologiae  studium 
inierit.  Qui  has  proposuerunt,  viri  sunt,  qui- 
bus  nec  mentis  vigor,  ingenii  vis  aut  mag- 
nae  rem,  de  qua  agitur,  indagandi  occasio- 
nes  deerant :  et  ipsae  opinior^es  non  festi- 
nanter  aut  sine  diligeiiti  inquisitione  exco- 
gitatae  sunt.  Qui  eas  opiniones  sustinent, 
uno  ore  consentiunt  ganglia  aliquid  ner- 
vosae  potentiae  addere.  Et,  uti  mihi  per- 
suadeo,  si  diligenter  hanc  rem  perscruta- 
mur  et  ad  id  spectamus  quod  uterque  sig- 
nificare  velit  potius  quam  ad  vocabula,  qui- 
bus  sententiam  exponit,  nos  reperturos  es- 
se  opiniones  duorum  physiologorum  egre- 
giorum,  de  quibus  proxime  dixi,  quam 
maxime  inter  se  congruere.  Sed  hactenus 
de  gangliis  in  universum ;  ad  ganglion  Cas- 
serianum  descendendum  est. 


DE  QUINTO  NEllVORUM  PARI. 


DE  GANGLIO  CASSERIANO. 

Non  ignoro  quosclam  ganglion  casseri- 
anum  sive  semiluhare  pro  vero  ganglio  ha- 
bere  nolle;  in  eorum  numero  Doctorem 
Wilson  Philip  reperio  quanquam  plane 
concedit  ganglion  lenticulare  verum  hujus- 
modi  organum  esse,  quum  id  dixit.  "  Now, 
"  the  vascular  system,  and  the  muscles  of 
"  excretion,  if  in  them  we  include  the  ali- 
"  mentary  canal,  comprehend  all  the  mus- 
"  cles  which  are  supplied  with  nerves  from 
"  the  ganglions,  unless  we  regard  the  iris  as 
"  a  muscle.  * 


*  Quorsum  tendit  maxima  nervorum  spinae  pars  ? 
Dr  W.  Philip  certe  non  pro  generis  sanguiferi  mus- 
culis  aut  pro  musculis  excretioni  inservientibus  habere 
vult  musculos,  inter  alios,  pectoris,  partium  superiorum 
et  inferiorum  quos  babere  vim  nervosam  a  spinae 
nervis  satis  manifestum  est,  et,  ut  opinor,  nemo  ne- 
gabit  hos  ganglionicos  nervos  esse ;  fasciculi  poste- 
riores  ganglia  habent,  prius  etiam  quam  spinae  ca- 

Plurimi  tamen  aliter  sentiunt  et  jure  for- 
tasse  ;*  mihi  quidem  vidctur,  justius  hodie 
Casserianum  ganglion  pro  vero  crederelicere 
quam  antea.f  Vieussenio  placuit  hoc  gan- 
glion  id  firmitatis  nervo  dare,  quo  maxillae 
motus  sustineat,  et  vir  qui  diligenter  ner- 
vos  scrutatus  cst,  censet  ganglion  potius  id 
esse,  quo  variae  consensu  jungantur  partes 
ad  '*quas  ramuli  emissi  tandem  adeant.  \ 
Supra  dictum  est  hunc  nervum  duashahere 
origines,  quod  non  modo  summi  auctores 
affirmarunt,  sed  multae  dissectiones  a  meip- 
so  et  aliis  de  industria  peracta  magnopere 
suadent ;  porro  videtur  quaedam  ex  ejus  fi- 
lamentis  non  in  hocganglion  intrare;  nonne 
igitur  fieri  potest,  ut  hujus  nervi  alia  fila- 


nalem  linquunt  et  ramulum  emittuntqui  cum  sympathe- 
tico  se  conjungat  dum  per  spinam  tendit.  Vital.  Funct. 
p.  199.  Monro's  Nerv.  Syst.  Tab.  x.  et  xi.— Bell's 
Anatomy,  Tom.  II.  p.  483.    Shaw's  Man.  p.  267. 

*  Monro's  Ncrv.  Syst.  p.  55.  Casserius.  Beli/s 
Anat.  Tom.  II.  p.  488. 

t  Trans.  Koyal  Societ.  Lond.  1821,  p.  409. 

t  Beli/s  Anatomy,  Tom.  2.  p.  488. 

menta  a  diversis  etsi  vicinis  partibus  orta 
potestatem  habeant  alias  impressiones  acci- 
piendi  vel  transmittendi  aut  alia  voluntatis 
mandata  exequendi  ;  et  nonne  etiam  fieri 
potest  ut  hae  filamentorum  dotes  ita  per  hoc 
ganglion  varientur,  ut  praebeant  alteram 
facultatem  huic  parti,  alteram  illi  parti,  quas 
facultates  conj  unctas  fortasse  tertiae  parti  sup- 
peditent;ex  quafacultatum  conjunctioneter- 
tia  forte  oriri  potestfacultas  ab  utraque  diver- 
sa  ?  Licet  enim  videre  quosdam  ramulos  hoc 
ganglio  ortos  ad  glandulam  lacrymalem  a- 
dire,  a  quibus  lacrymarum,  ut  opinor,  cur- 
sus  pendet,  alium  ad  linguam  tendere  a  quoj 
ut  inter  optimos  auctores  constat,  sensus 
gustus  pendet,  et  duas  praeterea,  nervum 
nempe  videanum  et  tympani  chordam,  qui 
aut  ad  se  jungendum  cum  portione  dura 
mittuntur  aut  ab  ea  veniunt  (hodie  credibi- 
lius  videtur  a  portione  dura  venire)  denique 
ramulos  innumeros  musculos  glandulas*  ali- 
asque  partes  petere. 

Quumhaecomnia  animo  reputamus  nonne 
incredibile  videtur  singula  hujus  nervi  fila- 

c 

menta  ea  dissimillima  phaenomena  ederc 
posse  quae  nervo  universo  attribuuntur. 

Facile  esset  alia  plurima  proponere,  ex 
quibus  ut  credo,  jure  de  ea  re  dubium  inire 
liceat ;  unum  tantum  praeterea  proferam, 
Videmus  iridem  quae  in  tantum  proprio  ejus 
excitamento  (luce  nempe)  afficitur,  nullum 
omnino  sensum  vulneratam  testari :  anne 
autem  credendum  est  hanc  dotem  insignem 
ei  donari  posse  per  ramulos  nullo  modo  mu- 
tatos  ex  alterutro  fonte  ortos  unde  ganglion 
lenticulare  efficitur :  ex  nervis  quae  hoc  gan- 
glion  constituunt,  alter  nasi  est,  alter  mus- 
culorum,  qui  oculi  quidem  sunt,  sed  nemo, 
quantum  seio,  unquam  putavit  eos  excita- 
mento  lucis  parere  posse.  Et  quanquam 
admodum  verisimile  est  arctum  conssnsum 
hoc  modo  inter  has  partes  oriri,  conformatio 
tamen  ea  esse  videtur  ut  certum  consilium 
perficiat  quippe  nervi  ita  conjuncti  sunt  ut 
iris  ea  phaenomena,  quae  semper  conspiccre 
licet,  edere  possit :  quamvis  hi  nervi,  (si  ju- 
dicemus  ex  muneribus  quibus  primumfun- 
guntur)  parum  apti  ad  id  videntur.  Haud 

alienum  forte  erit  hic  meminisse  plurima  fi- 
lamenta  e  ganglio  lenticulari  orta,  a  nervis 
ciliaribus  propriis  omnino  distincta,  neryum 
ophthalmicum  circumdare  eumque,  ut  vide- 
tur,  ad  interiorem  oculum  comitari ;  nonne 
fieri  potest  ut  hi  aliquid  ad  actionem  iridis 
conferant;  praesertim  quonxam  amaurosis  ex^ 
empln  tradita  sunt,  quae  a  paralysi  nervi  op- 
tici  pendere  plerumque  putatur,  in  quibus 
pupilla*  contrahi  poterat :  et  mala  etiam  ocu* 
lorumubif  nulla  iridis  actio  erat,  quanquam 
visus  haud  multum  imminuebatur  ?  $ 

*  Cooper's  Surgical  Dict.  p.  7.  Bjohters  Anfangs- 
grunde  der  Wundarzneykunst,  Band.  3.  p.  424.  Edit. 
1795.— J.  Shaw?  Esa_.  in  Quarterly  Jour.  1822,  No.  25, 
p.  124. 

+  Cooper's  Surg.  Dict.  p.  13. — Vermischte  Chirur? 
gischeSchriften,Von  J.  L.Schmtjcter,  Band.  2.  p.  13. 14. 

J  Gaudeo  reperire  cel.  Shaw  virum  tanti  in  Anatomia 
nominis  pari  modo  ac  meipsum  de  moderatione  actionis 
iridis  sentire ;  aequum  est  autem  dicere  hanc  disputatio- 
nem  ad  finera  usque  perductam  esse  quum  id,  quocl  ille 
scripsit,  sub  oculos  mihi  inciditj  quin  etjam  in  lucem  edi- 
tum  est,  et  hoc  tempore  etiamme  nescire  quae  sintillius 
de  hac  re  opiniones.  J.  Shaw,  Esq.  in  Quart.  Journ.  No>. 
25.  p.  124. 

Nemini  quam  mihi  magis  persuasum  est 
omnipotentem  rerum  gubernatorem  facile 
cuique  nervo  attribuere  potuisse  tot  dotes 
et  munera,  quot  ei  placeret :  attamen,  si 
sententiam  colligimus,  ex  cognitione,  quam 
attigimus,  functionum  corporis  et  praesertim 
nervorum  (adhuc  imperfecta  quidem  sed  nu- 
per  plurimum  aucta)  non  videtur  summum 
opificem  constituisse  hoc  modo  ordinare  et 
dirigere  innumeras  et  involutas  actiones  ma- 
ehinae  animalis,  quarum  minima  etiam 
abunde  monstrat  quanta  sapientia,  quanta 
prudentia  sit  ejus  Auctor,  et  Gubernator. 

Post  plurimas  opiniones,  quae  de  gangliis 
prolatae  fuerunt,  aii  cel.  Magendie  assenti- 
endum  est  nihil  de  eorum  usibus  adhuc 
compertum  esse;*  hactenus  fortasse  jure  ar- 
bitratur :  nolo  autem  ejusdem  opinioni  ac- 
cedere,  quum  dicit  sympatheticum  magnum 
non  nervum  esse  :  affirmat  quidem  ejus  fl- 
lanflenta  et  ganglia,  neque  quod  ad  colorem, 


*  Precis  Elementaire  de  Physiologie,  par  F.  Magkn- 
diEj  Tom.  I.  p.  144. 

formam,  crassitudinem,  situm,  structuram, 
membranarum  dispositionem,  aut  dotes  che- 
micas  spectat,  ullo  modo  nervo  proprio  si- 
milia  esse,  et  item  dotes  ejus  vitales  diversas 
esse. * 

Quod  dixit,  ut  opinor,  id  nihil  aliud  os- 
tendit  quam  nervos  esse  qui  structura  et 
sensu  differunt,  quique  muneribus  diversis, 
ut  verisimile  est,  funguntur.  Nervos  esse 
quorum  structura  et  functiones  diversa  sunt 
abunde,  ut  mihi  persuadetur,  patet  ex  ex- 
perimentis  supra  memoratis  quae  cel.  C, 
Bell  instituit. 


DE  QUINTI  NERVI  PORTIONE  OPHTHAL- 

MICA. 

Hic  nervus  primus  ganglion  Casserianum 
relinquit,  maxime  antrorsum  tendit,  et  tri- 
bus  partibus  orbitam  oculi  ingreditu*  per 
foramen  lacerum  anterius  ;  hae  partes  sunt 
frontalis,  nasalis,  et  lacrymalis  ramus ;  horum 


*  Loc.  cit.  p.  151. 

primus  sive  frontalis  sub  periosteo  superioris 
partis  orbitae  et  supra  levatorem  palpebrae  siu 
perioris  tendit,ramulum  exigit  ad  sinus  fron- 
tales  dein  sese  dividit  in  ramulum  super-troT 
chlearem  et  supra-orbitarium,  quorum  prior 
parti  orbicularis  oculi  interiori  et  musculo 
frontali  ramos  dat  et  postea  se  conjungit  cum 
nasalis  partis  ramulo  :  alter,  sive  ramus  su-- 
pra-orbitarius  exterior,  amplior,  et  profecto 
praecipui  nervi  continuatio  est ;  per  foramen, 
sive  crenam,  supra-orbitarium  ascendit  simul 
cum  arteria  ophthalmica  et  quum  primum  e 
foramine  exit  in  duos  tresve  ramos  dividitur 
qui  ad  musculos  et  integumenta  frontis  et 
musculum  occipito-frontalem  adeunt ;  et 
sese  committit  cum  surculis  ascendentis  ra-, 
mi  portionis  duri  septimi  paris  sive,  auctore 
cel.  C.  Bell,  nervi  faciei  respiratorii.  Ra-. 
mus  secundus  sive  nasalis  exigit  unum  ah 
terumve  surculum,  qui  cum  ramulo  tertii 
nervi  sive  motoris  oculi,  conjunguntur 
ut  ganglion  lenticulare  sive  ophthalmicum 
efflciant,  quod  forte  minimum  in  toto  coiv 
pore  ponitur  adipe  immersum  a  parte  nervi 

dptici  exteriore,  ex  eo  nervi  ciliares  (qui  ex 
decem  duodecimve  filamentis  constant)  duo- 
bus  fasciculis  oriuntur  hi;praeterea  accipimlt 
unum  alterumve  ramulum  a  ramo  iiasali, 
qui  partem  ganglii  constituit :  Tunicam  sc- 
leroticam  penetrant  admodum  oblique  utro- 
que  nervi  optici  latere  et  eam  inter  et  tu- 
nicam  choroideam  ad  iridem  tendunt,  in  qua 
pulchre  et  abunde  impenduntur  :  Plura  te- 
neriora  filamenta  ex  his  nervis  quae  nervum 
opticum  cingunt,  orbitam,  ut  apparet,  simul 
cum  eo  ingrediuntur.  Quidam  auctores 
sunt  ganglion  lenticulare  aliquando  non  nisi 
a  tertio  nervo  effici ;  id  nunquam  vidi  ita 
formari  et  valde  dubito  an  res  unquam  ita 
se  habeat.  Postea  autem  ramus  nasalis 
inter  musculum  obliquum  superiorem,  et 
adductorem  sese  insinuat,  mittit  antrorsum 
ramulum,  infra-trochlearem  scilicet,  qui  sub 
trochlea  musculi  trochlearis  tendens  se  con- 
jungit  cum  eo  ramulo  rami  frontalis  qui,  ut 
supra  dictum  est,  super  eum  it ;  ex  eo  ra- 
muli  exiguntur  ad  carunculam  lacrymalem 
et  surculus  ad  saccum  et  ductum  lacryma- 

lem  :  hic  nervus  per  foramen  anteriorem  et 
interiorem  orbitarium  calvariam  intrat ;  sub 
ea  durae  matris  parte,  quae  os  ethmoidem 
tegit  proeedens  iterum  e  calvaria  exit  per 
cribriformem  ejtis  ossis  laminam,  dein  sini- 
bus  frontalibus,  ossibus  spongeosis  superiori- 
bus,  nasi  membranae,  septo,  extremae  parti 
et  alae  distribuitur. 

Tertius  ramus  partis  ophthalmicae  sive 
lacrymalis  trium  minimus  per  musculum 
oculi  abductorem  tendit,  surculos  ad  mem- 
branas  et  adipem  exigit,-  irt  plures  ramulos 
prius  dividitur  quam  in  giandulam  lacry- 
malem  ingreditur,  quorum  alii  ad  tunicam 
conjunctivam  adeunt,  nonnullis  surculis  ex 
primo  nervi  superior-maxillaris  ramo  cum 
iis  commissis,  alii  cum  partibus  ramulorum 
jugalium  extremis  a  portione  durae  septi-» 
mi  paris  ortorum  conjunguntur. 

DE  SECUNDA  NERVI  QUINTI  PARTE. 

Pars  secunda  sive  superior-maxillaris  ner- 
vi  quinti  media  ophthalmica  amplior  est ; 

e  calvaria  exit  per  foramen  rotundum  ossis 
sphenoidei  ad  partem  orbitae  posteriorem 
pervenit  pone  antrum  maxillare  :  nervi 
truncus  jacet  quasi  in  fossa  pterygo-palatina, 
et  inde  ramulos  exigit :  unus  a  parte  nervi 
superiori  orbitam  intrat  per  fissuram  spheno- 
maxillarem,  se  cum  ramulis  lacrymalis  nervi 
committit,  et  plerumque  nervos  periosteo 
praebet  :  alter  foramen  in  osse  malae  ingre- 
ditur,  ad  orbicularem  oculi  adit  et  cum  por- 
tione  dura  septimi  paris  coijnectitur :  ter- 
tius  sursum  tendit  in  ossis  sphenoidei  sulco 
ad  musculum  temporalem,  exteriorem  petit 
partem,  et  simul  cum  ramulis  arteriae  tem- 
poralis  serpit. 

His  minoribus  et  superioribus  ramulis 
emissis,  nervus  deorsum  exigit  duos  parvu- 
los  ramos  qui  inter  se  juncti  ganglion  sphe- 
no-palatinum  siveganglionmeckelense,*  for- 
mant  quod  rubro  colore  et  figura  trianguli 
contra  foramen  spheno-palatinum  reperitur, 


*  Mera.  de  l'Acad  des  Scien.  de  Berlin,  Tom.  V,  p. 
85,  et  seq. 

D 

ubi  eo  adipe  immersum  est,  qui  fossam  sphe- 
no-maxillarem  palatinamimplet:  ex  eo  oriun- 
tur  nerVus  nasalis,  videanus,  et  nervi  pala- 
tini :  Spheno-palatinus  superior,  sive  latera- 
lis  ramulas  nasalis  per  foramen  spheno- 
palatinum  it,  et  parti  nasi  posteriori,  tubae 
Eustachianae  et  cellulis  sphenoideis  impen- 
ditur  ;  unus  ramulus  per  narium  septum 
tendens  ad  palatum  per  foramen  incisivum 
pervenit :  Videanus  partem  ganglii  poste- 
riorem  relinquit,  exigit  superiorem  anterior- 
em,  et  superiorem  posteriorem  nervos  nasales 
meckelenses,  qui  os  ad  latus  penetrant  et  in 
membrana  pituitaria,  quae  vomerem  tegit, 
panduntur. 

Nervus  videanus  propius  foramen  pteiy- 
goideum  intrat,retrograditur,  calvariam  ossis 
sphenoidei  foramine  lacero  medio  intrat,  et 
in  duos  ramulos  diducitur ;  quorum  alter 
post  longum  circuitum  foramen  innomina- 
tum  init  in  parte  petrosae  portionis  ossis 
temporis  anteriori  cum  portione  dura  ner- 
vorum  paris  septimi  in  Fallopii  aquaeductu 
se  juncturus  :  alter,  ut  fertur,  sinum  eaver- 

nosum  ingreditur  et  cum  nonnullis  sexti  ner- 
vi  surculis  exiguum  ganglion  constituit, 
quod  nomen  anatomici  Bocb  habet,  e  quo, 
ut  multis  placet,  nervus  magnus  sympathe- 
ticus  oritur,  et  calvaria  per  canalem  caro- 
ticum  arteriam  circundans  egreditur. 

Nervus  palatinus  eorum,  qui  a  ganglio 
spheno-palatino  oriuntur,  maximus  est,  et 
ut  plerumque  sunt  duo  canales  palatini,  al- 
ter  anterior  et  major,  alter  posterior  et  mi- 
nor,  cursum  parallelum  tendens  (hic  tamen 
aliquando  deest)  ita  hujus  nervi  duo  sunt 
rami,  qui  his  respondent :  major  ramus  fora- 
men  anterius  intrans,  emittit,  dum  tran- 
sit  per  os,  filamenta  quae  nasum  adeunt  et 
in  membrana  pituitaria  diffunduntur. 

Quumjam  e  canali  suo  emersit  late  in 
palatum  molle  distribuitur  :  ramus  minor 
per  foramen  posterius  descendens  ad  velum 
palati  et  ejus  musculos  adit,  tertius  autem 
palati  nervus  est,  palatinus  nempe  externus, 
qui  ex  tribus  maximus  est :  ndn  semper  a 
ganglio  spheno-palatino  nasatur,  interdum 
eniin  recta  via  a  nervo  superior-maxillari 

descendit  in  parte  convexa  ossis  maxillaris 
superioris  ante  processus  pterygoideos,  ut 
in  velo  palati  et  uvula  distribuatur. 

Nervus  superior-maxillaris,  quum.jam  ra- 
mulos,  quae  ganglion  constituunt  spheno- 
palatinum,  exegisset,  deorsum  oblique  ten- 
dit  ad  canalem  infra  orbitarium  ;  prius 
autem  quam  hunc  intrat  nervus  posterior 
ad  dentes  maxillae  superioris  emittitur,  ab 
hoc  surculus  proficiscitur,  qui  os  superioris 
maxillae  circumiens  gingivis,  alveolis,  et 
musculo  buccinatori  nervos  dat :  canalem 
ingressus,  et  nervo  dentium  anteriore,  dum 
per  os  transit,emisso,tandem  eforamine  infra- 
orbitali  egreditur,deinlateper  faciem  diffun- 
ditur  et  arcte  cum  ramulis  mediae  partis  fa- 
cialis  portionis  durae  septimi  paris  intexitur. 


DE  TERTIA  QUINTI  NERVl  PARTE. 

Tertia  sive  inferior-maxillaris  quinti  ner- 
vi  pars  ultima  ex  ejus  magnis  portionibus 
est :  externus,  amplissimus,  sed  brevissimus 

est  intra  caput,  quod  foramine  ovali  ossis 
sphenoidei  relinquit,  ramulos  exigit  ad 
massetera,  buccinatorem,  et  temporalem 
musculum,  et  ad  fossam  zygomaticam  :  pul- 
clier  praeterea  nervus  distinctus  ad  musculos 
pterygoideos  tendit,  potissimum  ad  mus- 
culum  interiorem  ;  hic  nervus,  quum  jam 
inter  musculos  pterygoideos  venit,  in  duos 
praecipuos  ramos  diducitur,  gustatorum, 
nempe,  et  dentalem  cui  aliquando  nomen 
mandibula  labralis  imponitur :  post  hanc 
divisionem  vero  gustatorius  et  dentalis  haud 
parvo  ramulo  inter  se  communicant. 

Nervus  gustatorius  proxime  postquam  se- 
jungitur,  ut  jam  dictum  est,  exigit  a  parte 
ejus  inferiore  aut  excipit  pulchrum  nervum 
rotundum,  chordam  nempe  tympani,  qui  in 
origine  tendinosa  musculi  tensoris  palati  ja- 
cet,  per  foramen  exiguum  in  fissura  Glyseri- 
ana  transit,  pone  cavum  glenoideum,  in  quo 
condylus  maxillae  inferioris  ponitur,  in  sulco 
a  parte  tubae  Eustachianae  exteriore  tendit, 
it  transversus  per  membranam  tympani,  in- 
ter  longum  incudis  processum  et  mallei  ma- 

nubrium,  et  tympanum  per  foramen  exigu- 
um  in  pyramide  penetrat  portioni  durae  in 
aquaeductu  Fallopiano  sese  commissurus. 

Nervus  gustatorius  postea  deorsum  pro- 
cedens  surculos  exigit  ad  glandulas,  quae 
salivam  secernunt,  inter  maxillam  et  lingu- 
am  sitas  :  nonnulla  filamenta  quoque  effun- 
dit,  quae  ganglion  exiguum  efficiant  prope 
glandulam  maxillarem,  e  quo  haec  glandu- 
la  multos  excipit  ramulos.  Truncus  proce- 
dit  inter  glandulam  sublingualem  et  muscu- 
lum  hyo-glossum  ubi  multa  filamenta  inter 
se  commista  quasi  plexum  efficiunt  inter 
glandulos  et  musculos,  qui  plurimos  pulchros 
nexus  habet  cmn  nervo  nono,  sive  linguali : 
inde  quoque  gingivae  et  oris  membrana  mul- 
tos  habent  ramulos  :  gustatorius  tandem  in 
pluros  nervos  desinit,  qui  inter  musculos 
stylo-glossum  et  genio-glossum  demittuntur 
et  papillis,  quae  superiores  et  praesertim  ar- 
teriores  et  laterales  linguae  occupant  partes 
distribuuntur :  hic  nervus  gustus  proprius 
habetur. 

Nervus  dentalis  sive  mandibula  labralis 

descendens  ramulos  praebet  musculis  mylo- 
hyodeo  et  digastrico,  glandulis  maxillaribus 
et  adipi,  longum  tenuem  emittit  ramulum, 
qui  primo  in  sulco  ossis  continetur,  praeci- 
pue  musculo  hyodeo  et  glandulis  sublingua- 
libus  aditurus ;  dein  canalem  inferioris  max- 
illae  intrat  et  postquam  ossi  dentibusque 
ramulos  dedit,  per  foramen  menti  egreditur 
et  in  duos  ramulos  in  mento  diducitur,  quo- 
rum  alter  orbiculari  et  depressori  anguli 
oris,  mento  et  labiorum  glandulis  distribui- 
tur ;  alter  ad  depressorem  labii-inferioris  et 
integumenta  adit ;  hi  plexum  quasi  circa  os 
efficiunt  et  plurimis  locis  cum  parte  inferi- 
ore  portionis  durae  septimi  paris  committun- 
tur,  qui  nervus  haud  inepte  nervus  commu- 
nicans  faciei,  sive  sympatheticus  minor  ap- 
pellatus  fuit. 


PERORATIO. 


Quum  jam  divisiones  et  sub-divisiones  ex- 
secutus  essem  hujus  involuti  quidem  nervi, 

quem  tamen  scire  multum  interest,  et  varios 
ejus  nexus  indicassem  tanta  accuratione, 
quanta  in  me  est,  haud  alienum  forte  judi- 
cabitur  quaedam  ex  iis  proferre,  ob  quae 
hnnc  nervum  praecipui  esse  momenti  hoc 
tempore  ducam. 

Mihi  videtur  opiniones,  quas  inire  Cl.  C. 
Bell  impulsus  est  postlongamhujusreiscru- 
tationem  et  indagationem,adjutam,sustenta- 
tam  et  confirmatam  plurimis  experimentis,  et 
animalium  sectione,  summi  fore  momenti  me- 
dico  et  chirurgo,  modo  hae  opiniones  inves- 
tigatione,  experientia  et  experimentis  ven- 
turis  ratae  fuerint ;  quod  quidem  ipse  pa- 
rum  dubito,  quum  sciam  quanta  cura  inves- 
tigationes  ille  persequatur  et  quam  caute  ra- 
tiones  semper  colligat. 

Plane  monstravit  quomodo  duo  nervi 
functione  difFerunt,  qui  magna  parte,  ad  ea- 
dem  loca  adeunt  et  itanos  docet  justam  red- 
dere  rationem,  qua  id  fiat ;  alter  enim,  ner- 
vus  quintus  nempe,  videtur  motui  volunta- 
rio  et  sensui  vulgari  inservire ;  alter  portio 
nimirum  dura  septimi  paris  (sive  illo  auctore, 

nervus  faciei  respiratorius)  respirationi  et 
vultus  expressioni  inservit.  His  conipertis 
et  mente  servatis,  necesse  est  ut  maximum 
nunc  feramus  fructum  ab  intima  nervorum 
diversorum  cognitione  ;  si  enim  compertum 
habemus,  quae  sint  eorum  distributiones,  et 
si  assidua  animadversione  et  studio  intelligi- 
mus  quomodo  partes,  qui  diversis  fungun- 
tur  muneribus,  nervis  afficiantur,  tum  ur- 
gente  morbo,  tum  sano  corpore,  licebit,  ut 
opinor,  pene  in  corpus  humanum  introspi- 
cere  et  inter  morbos  discrimen  facere,  ubi 
nervi  implicantur  (et in  quot  res  ita  se  habet?) 
qui  etiamsi  similes  esse  videantur  dissimi- 
limi  sunt  quod  adpericulum  attinet :  magis 
jure  et  accuratius  quoque  licebit  illo  vocabu- 
lo  consensu,  quo  usque  adeo  medici  gaudent 
uti,  quod  tamdiu  tamque  vaga  significatio- 
ne  positum  est  :  namque  functionibus  di- 
versorum  nervorum  intellectis,  et  eorum 
nexibus  in  mente  repositis,  dabitur  multa 
phaenomena  justa  probabilique  ratione  ex- 
plicare,  quae  hucusque  prorsus  latuere :  pluri- 
ma  habeo,  quae  facile  proferri  possent  ad  ea 

E 

confirmanda  quae  jam  edidi,  et  longius  in  hae 
re  morari  copia  mihi  est,  sed,  alienum  esset 
hac  occasione,  nec  hujus  disputationis  brevi- 
tas  id  sinit ;  quamobrem  qui  plura  vult  scire 
de  hac  re  ei  consulenda  est  eximia  Cl.  Bell 
dissertatio.* 

lllius  opinio  de  chorda  tyrnpani  et  nervis 
videanis,  ut  opinor,  earum,  quae  adhuc  pro- 
latae  fuerunt,  maxime  probabilis  est,  etiamsj 
non  ita  facile  probanda, 


*  Philos.  Tians.  Roy.  Societ.  Iiond.  1821,  p.  598. 
Quavt.  Jour.  Eoy.  Iust.  Great  Brit.  1822,  No.  2*,  p.  25, 
et  No.  25.  p,  120, 


FINIS. 


